

*IARSCRÍBHINN*

**Táscairí**

Maidir lena mhéid a bhainfí amach na cuspóirí sonracha dá dtagraítear in Airteagal 5(1), déanfar sin a thomhas ar bhonn na dtáscairí seo a leanas:

* 1. (a) líon agus cineál na n‑údarás náisiúnta, na seirbhísí riaracháin agus na n‑eintiteas poiblí eile amhail aireachtaí náisiúnta nó údaráis rialála, de réir Ballstát is Tairbhí ar tugadh tacaíocht faoin gClár dó;
  2. líon agus cineál na soláthraithe tacaíochta amhail comhlachtaí rialtais, comhlachtaí dlí phoiblí agus comhlachtaí arna rialú ag an dlí príobháideach a bhfuil misean seirbhíse poiblí acu, agus eagraíochtaí idirnáisiúnta, de réir cuspóir sonrach, réimse beartais agus Ballstát is Tairbhí;
  3. líon agus cineál na ngníomhaíochtaí incháilithe faoi Airteagal 6 a rinneadh amhail saineolaithe a sholáthar, gníomhaíochtaí oiliúna, seimineáir, etc., agus iad roinnte de réir:
     + 1. Moltaí Tír‑shonracha nó gníomhaíochtaí ábhartha a bhaineann le cur chun feidhme dhlí an Aontais, cláir coigeartaithe eacnamaíocha agus athchóirithe arna ndéanamh ag Ballstát ar a thionscnamh féin;
       2. cuspóir sonrach, réimse beartais agus Ballstát is Tairbhí;
       3. soláthraithe tacaíochta amhail comhlachtaí rialtais, comhlachtaí dlí phoiblí agus comhlachtaí arna rialú ag an dlí príobháideach a bhfuil misean seirbhíse poiblí acu, eagraíochtaí idirnáisiúnta;
       4. faighteoirí tacaíochta ón mBallstát is Tairbhí amhail údaráis náisiúnta.
  4. líon agus cineál na socruithe beartais agus dlí amhail meabhráin tuisceana pholaitiúla nó litreacha intinne, comhaontuithe agus conarthaí, arna ndéanamh idir an Coimisiún, Comhpháirtithe um Athchóiriú (de réir mar a bheidh) agus soláthraithe tacaíochta le haghaidh gníomhaíochtaí faoin gClár de réir cuspóir sonrach, réimse beartais agus Ballstát is Tairbhí;
  5. líon na dtionscnamh beartais (e.g. pleananna gníomhaíochta, treochláir, treoirlínte, moltaí, reachtaíocht a moladh) arna nglacadh de réir cuspóir sonrach, réimse beartais nó Ballstát is Tairbhí agus a eascraíonn as gníomhaíochtaí ábhartha a gcuirtear tacaíocht ar fáil dóibh faoin gClár;
  6. líon na mbeart arna gcur chun feidhme, de réir réimse beartais agus Ballstát is Tairbhí, mar thoradh ar ghníomhaíochtaí dá bhforáiltear faoin gClár agus atá roinnte de réir Moltaí Tír‑shonracha nó gníomhaíochtaí ábhartha a bhaineann le cur chun feidhme dhlí an Aontais, le cláir coigeartaithe eacnamaíocha agus le hathchóirithe arna ndéanamh ag Ballstát ar a thionscnamh féin;
  7. an t‑aiseolas ó údaráis náisiúnta, ó sheirbhísí riaracháin agus ó eintitis phoiblí eile a bhfuil tacaíocht faighte cheana acu faoin gClár chomh maith le haiseolas ó gheallsealbhóirí/rannpháirtithe (má tá fáil orthu) maidir le torthaí agus/nó tionchar na ngníomhaíochtaí faoin gClár, de réir cuspóir sonrach, réimse beartais agus Ballstát is Tairbhí, agus sonraí cainníochtúla nó eimpíreacha mar thaca leis, más ann dóibh;
  8. an t‑aiseolas ó sholáthraithe tacaíochta maidir le torthaí agus/nó tionchar na tacaíochta a chuir siad ar fáil faoin gClár i ndáil leis an gcuspóir sonrach nó an réimse beartais ina raibh siad gníomhach, de réir Ballstát is Tairbhí, agus sonraí cainníochtúla nó eimpíreacha mar thaca leis, más ann dóibh;
  9. teacht chun cinn na dtuairimí atá ag geallsealbhóirí ábhartha i ndáil leis an tslí a gcuideoidh an Clár le cur i gcrích na n-athchóirithe de réir cuspóir sonrach, réimse beartais agus Ballstát is Tairbhí, agus sonraí iomchuí cainníochtúla nó eimpíreacha mar thaca leis, más ann dóibh.

Bainfear úsáid as na táscairí sin de réir na sonraí agus na faisnéise atá ar fáil (lena n‑áirítear sonraí iomchuí cainníochtúla nó eimpíreacha).